num_pages: 287
description: „- Trebuie neaparat sa visez un cal! O iapa, un manz, musai, ce-o fi, cum o fi, murg, sur, rotat, maro, potcovit sau nu, cal sa fie. Caii imi poarta noroc, de cate ori i-am visat am reusit, am dat lovitura! Dar de ce oi fi visand eu atat de greu cai? Ce naiba imi vin asa de rar, de ce se lasa atat de greu? Visez caini, raţe, elefanţi, oi, bibilici, tot felul de dracovenii, numai cai nu. De la Anul Nou incoace dac-am visat trei cai. Buni si astia, au fost cu bafta, de ce sa nu recunosc: la geometrie am impuscat un sase, la naturale cand sa ma asculte a sunat de iesire, la istorie m-a amanat pentru data viitoare, adica pentru maine. Asadar, maine ma asculta, musai sa visez la noapte un cal, unul mare, alb, daca se poate, sau cum o fi, murg, sur, rotat, maro...“Scriitorul Mircea Santimbreanu (1926-1999) a scris pentru cei mici o literatura mare. Volumele de schite si povestiri Cu si fara ghiozdan, La telefon... telefonul!, Baietelul de hartie, Elefanti in rochite, Melcul mincinos, Mama mamutilor mahmuri s.a. au stat la baza antologiei cu cel mai cunoscut titlu al sau - Recreatia mare. Personajele din aceste lucrari, incercand sa-si depaseasca limitele firesti, se comporta, daca nu ciudat, atunci, sigur, impotriva unei normalitati caldute, conferind scrisului sau un caracter satiric, asa cum apare, pregnant, in schitele Un smecher la lectie, Unde se varsa Nilul?, Cum se prinde o musca s.a. Tipurile de copii-scolari satirizati sunt lenesii, chiulangiii, superficialii... Subtextul moralizator al actiunii capata, adesea, virtutile unui veritabil si subtil manual de etica.
language: Romanian
title: Recreaţia Mare
publisher: Editura Axy